ประกาศกระทรวงแรงงานและสวัสดิการสังคม เรื่อง แบบบัตรประจำตัวพนักงานตรวจแรงงาน
ประกาศกระทรวงแรงงานและสวัสดิการสังคม
ประกาศกระทรวงแรงงานและสวัสดิการสังคม
เรื่อง
แบบบัตรประจำตัวพนักงานตรวจแรงงาน
-----------

 อาศัยอำนาจตามความในมาตรา
๖ และมาตรา ๑๔๐ วรรคสอง แห่งพระราช
บัญญัติคุ้มครองแรงงาน พ.ศ. ๒๕๔๑
รัฐมนตรีว่าการกระทรวงแรงงานและสวัสดิการสังคม
จึงออกประกาศไว้ ดังต่อไปนี้
 ข้อ
๑ ประกาศนี้เรียกว่า
"ประกาศกระทรวงแรงงานและสวัสดิการสังคม 
เรื่อง แบบบัตรประจำตัวพนักงานตรวจแรงงาน"
 ข้อ
๒
ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป
 ข้อ
๓
บัตรประจำตัวพนักงานตรวจแรงงานให้มีสีขาว และให้มีขนาดและ
ลักษณะตามแบบท้ายประกาศนี้
 ข้อ
๔ ให้บุคคลต่อไปนี้
เป็นผู้ออกบัตรประจำตัวพนักงานตรวจแรงงาน
 (๑) อธิบดีกรมสวัสดิการและคุ้มครองแรงงาน
สำหรับพนักงานตรวจแรงงาน
ซึ่งปฏิบัติงานในกรุงเทพมหานครหรือสำหรับพนักงานตรวจแรงงานซึ่งปฏิบัติงานหลายท้องที่หรือ
ทั่วราชอาณาจักร
 (๒) ผู้ว่าราชการจังหวัด
สำหรับพนักงานตรวจแรงงานซึ่งปฏิบัติงานในจังหวัดนั้น
 ข้อ
๕
ให้ข้าราชการผู้ได้รับแต่งตั้งเป็นพนักงานตรวจแรงงาน ยื่นคำขอมีบัตร
ประจำตัวพร้อมกับแนบรูปถ่ายจำนวนสองรูปยื่นต่อผู้บังคับบัญชา
 ให้ผู้บังคับบัญชาซึ่งได้รับคำขอตามวรรคหนึ่ง
เสนอคำขอต่อผู้มีอำนาจออกบัตร
ประจำตัวตามข้อ ๔ 
 ข้อ
๖
คำขอมีบัตรประจำตัวพนักงานตรวจแรงงานตามข้อ ๕ ให้เป็นไปตามแบบ
ท้ายประกาศนี้
 รูปถ่ายตามข้อ
๕ ให้ใช้รูปถ่ายที่ถ่ายไม่เกินหกเดือนก่อนวันยื่นคำขอมีบัตรประจำ
ตัว ขนาด ๒.๕*๓ เซนติเมตร ครึ่งตัว หน้าตรง ไม่สวมหมวก
แต่งเครื่องแบบปฏิบัติราชการหรือ
เครื่องแบบพิธีการ
 ข้อ
๗ บัตรประจำตัวตามประกาศนี้
ให้มีอายุห้าปีนับแต่วันออกบัตร
 ข้อ
๘
เมื่อได้ออกบัตรประจำตัวให้แก่ผู้ใด ให้ผู้ออกบัตรประจำตัวจัดให้มีสำเนา
ข้อความและรายการบัตรประจำตัว
ซึ่งติดรูปถ่ายของผู้นั้นไว้ด้วยหนึ่งฉบับและให้เก็บไว้เป็นหลัก
ฐานที่กรมสวัสดิการและคุ้มครองแรงงานหรือที่สำนักงานสวัสดิการและคุ้มครองแรงงานจังหวัด
แล้วแต่กรณี
 ข้อ
๙ การออกบัตรประจำตัว ในกรณีที่บัตรประจำตัวหมดอายุ
สูญหายหรือ
ชำรุดให้นำความในข้อ ๓ ข้อ ๔ ข้อ ๕ ข้อ ๖ ข้อ ๗ และข้อ ๘
มาใช้บังคับโดบอนุโลม
 ข้อ
๑๐ ผู้ใดได้รับบัตรประจำตัวใหม่
หรือผู้ถือบัตรไม่มีสิทธิใช้บัตรประจำตัวนั้น
ต่อไปให้คืนบัตรต่อผู้ออกบัตรประจำตัวตามข้อ ๔
ภายในสิบห้าวันนับแต่วันที่ได้รับบัตรประจำตัว
ใหม่หรือไม่มีสิทธิใช้บัตรประจำตัวนั้น
 ข้อ
๑๑
บัตรประจำตัวที่มีอยู่ก่อนวันที่ประกาศนี้ใช้บังคับให้คงใช้ต่อไปเว้นแต่
จะหมดอายุ หรือเข้าหลักเกณฑ์ที่จะต้องขอรับบัตรประจำตัวใหม่

  ประกาศ ณ วันที่ ๑๙ สิงหาคม พ.ศ. ๒๕๔๑
  ไตรรงค์ สุวรรณคีรี
 
รัฐมนตรีว่าการกระทรวงแรงงานและสวัสดิการสังคม

[ดูข้อมูลจากภาพกฎหมาย]

[รก.๒๕๔๑/พ๗๑ง/๘/๑๙ สิงหาคม ๒๕๔๑]